U-I-1/04
Natisni
Opravilna št.:
U-I-1/04
Datum odločitve:
8. 9. 2005
ECLI:
ECLI:SI:USRS:2005:U.I.1.04
Akt:
Zakon o prepovedi proizvodnje in prometa z azbestnimi izdelki ter o zagotovitvi sredstev za prestrukturiranje azbestne proizvodnje v neazbestno (Uradni list RS, št. 56/96, 35/98, 86/2000 in 13/05) (ZPPPAI)
Izrek:
Postopek za preizkus pobude za začetek postopka za oceno ustavnosti Zakona o prepovedi proizvodnje in prometa z azbestnimi izdelki ter o zagotovitvi sredstev za prestrukturiranje azbestne proizvodnje v neazbestno (Uradni list RS, št. 56/96, 35/98, 86/2000 in 13/05) se ustavi.
Evidenčni stavek:
Ustavno sodišče postopek za preizkus pobude ustavi, kadar pobudnik na poziv Ustavnega sodišča ne odgovori, čeprav je opozorjen na posledice.
Geslo:
1.5.51.1.4.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Nedopolnitev pobude/zahteve.
Pravna podlaga:
Člen 28.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Rafael Muser, Maribor
Datum vloge:
5. 1. 2004
Vrsta odločitve:
sklep
Vrsta rešitve:
ustavitev
Dokument:
US24911
Dokument v PDF obliki:
U-I-1-04.pdf
114 KB
Prenesite datoteko
U-I-1/04-9
8. 9. 2005
SKLEP
Ustavno sodišče je v postopku za preizkus pobude Rafaela Mauserja iz Maribora na seji dne 8. septembra 2005
sklenilo:
Postopek za preizkus pobude za začetek postopka za oceno ustavnosti Zakona o prepovedi proizvodnje in prometa z azbestnimi izdelki ter o zagotovitvi sredstev za prestrukturiranje azbestne proizvodnje v neazbestno (Uradni list RS, št. 56/96, 35/98, 86/2000 in 13/05) se ustavi.
Obrazložitev
1. Pobudnik izpodbija Zakon o prepovedi proizvodnje in prometa z azbestnimi izdelki ter o zagotovitvi sredstev za prestrukturiranje azbestne proizvodnje v neazbestno (ZPPPAI) v celoti. Zatrjuje, da je izpodbijani zakon v neskladju z drugim odstavkom 14. člena Ustave (enakost pred zakonom), ker mu ne omogoča pravice do upokojitve pod ugodnejšimi pogoji enako kot njegovim sodelavcem, ki jim je bila ta pravica priznana. Pri tem navaja, da je večkrat vložil prošnjo za upokojitev pod ugodnejšimi pogoji na Komisijo za uveljavljanje pravice do pokojnine pod ugodnejšimi pogoji, ki je njegove prošnje vedno zavrnila.
2. Ustavno sodišče je pobudnika pozvalo, naj svojo vlogo dopolni s podatki oziroma z listinami, ki so potrebni za preizkus in odločitev o začetku postopka za oceno ustavnosti. Pri tem ga je opozorilo, da lahko postopek za preizkus pobude ustavi, če v postavljenem roku ne bo vloge ustrezno dopolnil. Na prošnjo pobudnika mu je Ustavno sodišče podaljšalo rok za dopolnitev pobude in ga zopet opozorilo na posledice, če dopolnitve ne bo dal v postavljenem roku.
3. Ker pobudnik tudi v dodatnem roku pobude ni ustrezno dopolnil, je Ustavno sodišče postopek za preizkus pobude ustavilo.
4. Ustavno sodišče je sprejelo ta sklep na podlagi tretjega odstavka 28. člena Zakona o Ustavnem sodišču (Uradni list RS, št. 15/94 – ZUstS) v sestavi: predsednik dr. Janez Čebulj ter sodnice in sodniki dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk, Jože Tratnik in dr. Dragica Wedam Lukić. Sklep je sprejelo soglasno.
Predsednik
dr. Janez Čebulj